CELEX: 31998L0036
Language: mt
Date: 1998-06-02 00:00:00
Title: Id-Direttiva tal-Kummissjoni 98/36/KE tat-2 ta’ Ġunju 1998 li temenda d-Direttiva 96/5/KE dwar ikel ipproċessat ibbażat fuq iċ-ċereali u ikel tat-trabi għat-trabi u għat-tfal żgħarTest b’rilevanza għaż-ŻEE

Avviż Legali Importanti

|

31998L0036

Official Journal L 167 , 12/06/1998 P. 0023 - 0024

		Id-Direttiva tal-Kummissjoni 98/36/KEtat-2 ta’ Ġunju 1998li temenda d-Direttiva 96/5/KE dwar ikel ipproċessat ibbażat fuq iċ-ċereali u ikel tat-trabi għat-trabi u għat-tfal żgħar(Test b’rilevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 89/398/KEE tat-3 ta’ Mejju 1989 dwar l-approssimazzjoni tal-liġijiet ta’ l-Istati Membri dwar oġġetti ta’ l-ikel intenzjonati għal użu nutrizzjonali partikolari [1], kif emendata bid-Direttiva 96/84/KE tal-Parlament Ewropew u tal-Kunsill [2], u b’mod partikolari l-Artikolu 4(1) tagħha,Wara li kkonsultat lill-Kumitat Xjentifiku għall-Ikel dwar id-disposizzjonijiet li jistgħu jħallu effett fuq is-saħħa pubblika;Billi l-kriterji essenzjali ta’ komposizzjoni għal ikel ipproċessat ibbażat fuq iċ-ċereali u ikel għat-trabi huma speċifikati fl-Annessi I u II rispettivament għad-Direttiva tal-Kummissjoni 96/5/KE [3]:Billi, minħabba l-komposizzjoni nutrittiva partikolari u l-karatteristiċi kimiċi, fiżiċi u organolettiċi tal-ġobon, kieku l-prodotti magħmulin mill-ġobon u ingredjenti oħra kellhom isiru b’mod li jissodisfaw il-ħtiġiet tal-proteina stabbiliti fl-Anness II tad-Direttiva 96/5/KE, kien ikollhom kontenut ta’ xaħam għoli wisq u jkunu ta’ togħma ħażina għat-trabi u għat-tfal żgħar;Billi għalhekk il-ħtieġa ta’ proteina għal dawk il-prodotti għandha terġa’ tiġi definita;Billi l-bosta drawwiet kulinari fil-Komunità wasslu għat-tqegħid fis-suq ta’ zlazi wżati bħala akkompanjament ma’ ikla li huma organolettikament importanti iżda mhux sinifikanti bħala kontribut nutrittiv; billi għalhekk dawn iz-zlazi għandhom ikunu eżenti mill-ħtiġiet tal-proteini fl-Anness II;Billi l-livelli massimi għal ċerti sustanzi miżjuda għal għanijiet nutrittivi huma stabbiliti fl-Annessi tad-Direttiva 96/5/KE; billi l-Artikolu 5 tad-Direttiva 96/5/KE jipprovdi li l-livelli massimi, flimkien ma’ dawk diġà stipulati, għandhom jiġu stabbiliti fejn meħtieġ;Billi id-Direttiva 96/5/KE għandha tiġi emendata bix-xieraq;Billi l-miżuri li għalihom hemm provdut f’din id-Direttiva huma konformi ma’ l-opinjoni tal-Kumitat Permanenti ta’ l-Oġġetti ta’ l-Ikel,ADOTTAT DAN IR-REGOLAMENT:Artikolu 1L-Annessi tad-Direttiva 96/5/KE huma emendati kif jidher fl-Anness għal din id-Direttiva.Artikolu 2L-Istati Membri għandhom iġibu fis-seħħ il-liġijiet, ir-regolamenti u d-disposizzjonijiet amministrattivi meħtieġa sabiex jikkonformaw ma’ din id-Direttiva mhux aktar tard mill-31 ta’ Diċembru 1998. Għandhom jinformaw minnufih lill-Kummissjoni b’dan. Dawk il-liġijiet, ir-regolamenti u d-disposizzjonijiet amministrattivi għandhom jiġu applikati b’mod li:- jippermettu l-kummerċ fi prodotti li huma konformi ma’ din id-Direttiva mhux aktar tard mill-1 ta’ Jannar 1999,- jipprojbixxu l-kummerċ ta’ prodotti li mhumiex konformi ma’ din id-Direttiva, b’effett mill-1 ta’ Jannar 2000.Meta l-Istati Membri jadottaw dawn id-disposizzjonijiet, għandu jkollhom referenza għal din id-Direttiva jew għandhom ikunu akkompanjati b’referenza bħal din fil-waqt tal-pubblikazzjoni uffiċjali tagħhom. Il-proċedura għal referenza bħal din għandha tiġi adottata mill-Istati Membri.Artikolu 3Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 4Din id-Direttiva hija ndirizzata lill-Istati Membri.Magħmula fi Brussel, fit-2 ta’ Ġunju 1998.Għall-KummissjoniMartin bangemannMembru tal-Kummissjoni[1] ĠU L 186, tat-30.6.1989, p. 27.[2] ĠU L 48, tad-19.2.1997, p. 20.[3] ĠU L 49, tat-28.2.1996, p. 17.--------------------------------------------------ANNESSL-Annessi ta’ din id-Direttiva 96/5/KE huma emendati kif ġej:1. Fl-Anness II, sezzjoni 1, għandu jiżdied dan li ġej:"1.3a. Jekk il-ġobon jissemma flimkien ma’ ingredjenti oħra fl-isem ta’ xi prodott savoury, kemm jekk il-prodott huwa ppreżentat bħala ikla kif ukoll jekk le, allura:- il-proteina mis-sorsi tal-ħalib ma għandhiex tkun inqas minn 0,5 g/100 kJ (2,2 g/100 kcal),- il-proteina totali fil-prodott mis-sorsi kollha ma għandhiex tkun inqas minn 0,7 g/100 kJ (3 g/100 kcal).""1.4a. Zlazi ppreżentati bħala akkompanjament ma’ ikla huma eżenti mill-ħtiġiet ta’ sezzjonijiet 1.1 sa 1.4 inklużi.1.4b. Platti tal-ħelu li jsemmu prodotti tal-ħalib bħala l-ewwel jew l-uniku ingredjent fl-isem għandu jkollhom mhux anqas minn 2,2 g ta’ proteina tal-ħalib/100 kcal. Il-platti tal-ħelu kollha l-oħra huma eżenti mill-ħtiġiet f’1.1 sa 1.4."2. L-Anness VI li ġej huwa miżjud:"L-ANNESS VIIl-limiti massimi għal vitamini, minerali u oligoelementi, jekk miżjuda, f’ikel ipproċessat ibbażat fuq iċ-ċereali u ikel tat-trabi maħsub għat-trabi u għat-tfal żgħarIl-ħtiġiet dwar nutrijenti jirreferu għall-prodotti lesti għall-użu, imqiegħda fis-suq bħala tali jew rikostitwiti skond l-istruzzjonijiet tal-fabbrikant, għajr għall-potassju u l-kalċju li għalihom il-ħtiġiet jirreferu għall-prodott kif mibjugħ.Nutrijent | Massimu għal kull 100 kcal |Vitamina A (μg RE) | 180 |Vitamina E (mg a-TE) | 3 |Vitamina Ċ (mg) | 12,5/25/125 |Tiamina (mg) | 0,25/0,5 |Riboflavina (mg) | 0,4 |Niaċina (mg NE) | 4,5 |Vitamina B6 (mg) | 0,35 |Aċidu Foliku (μg) | 50 |Vitamina B12 (μg) | 0,35 |Aċidu Pantoteniku (mg) | 1,5 |Biotina (μg) | 10 |Potassju (mg) | 160 |Kalċju (mg) | 80/180/100 |Manjesju (mg) | 40 |Ħadid (mg) | 3 |Żingu (mg) | 2 |Kupru (μg) | 40 |Jodju (μg) | 35 |Manganiż (mg) | 0,6 |"--------------------------------------------------